钦定古今图书集成/理学汇编/字学典/第048卷 > 《姜夔续书谱》 > 《赵文敏公行书》明·王世贞
## 钦定古今图书集成/理学汇编/字学典/第048卷 > 《姜夔续书谱》 > 《赵文敏公行书》明·王世贞

作书有全力而无先意，乃得佳耳。此卷赵吴兴《行书》，
二赞、二图、诗及跋尾，凡二百三十二字，李北海法十
四，米襄阳法十六，而妙际时以大令发之，天纵逸
中自紧密，波磔遒丽外不废拙，古所谓“信手拈来，头
头是道”，故曹溪以后境也。卞华伯以《眉山赞》语跋之，
亦似见一斑者。立春题此，觉芳英烂熳笔端。